詭探

《詭探》，係香港電視娛樂嘅ViuTV製作嘅電視劇，喺2017年5月29號到7月7號逢禮拜一到五21:30-22:00喺ViuTV首播，一共30集。套劇由邵仲衡、尹揚明、蔣祖曼、趙碩之、楊偲泳、陳子豐、駱振偉、余曉彤等人主演。劇情用恐怖故仔同都市傳說做主題。

故仔大綱
香港警隊入面有個神秘嘅「第七行動組」專門調查科學解釋唔到嘅神秘案件。精通術數嘅行動組總督察忠Sir，聯同啱啱調過嚟嘅實幹警探方怡，同埋忠Sir兩個得力下屬：鍾意探索UFO嘅Joe同有陰陽眼嘅神婆一齊查案，重有瘋癲嘅茅山術士司馬至全幫手。

劇入面嘅案件都係改編自唔同香港都市傳聞，包括「九三鐵路廣告」、「西貢結界」、「公屋傳聞」、「高街鬼屋」。

角色

第七行動組

茅山門派

其他主要角色

單元角色

《火車》
改編自1993年九廣鐵路電視廣告鬧鬼嘅都市傳聞

《公屋》
改編自香港公屋鬧鬼嘅都市傳聞，加埋降頭、養鬼仔呢啲元素

《結界》
改編自西貢區深山有結界而令人神秘失蹤嘅都市傳聞

《鬼屋》
虛構一個總部入口喺高街舊精神病院嘅邪教

客串角色

每集內容

相關製作

詭談
《詭探》首播之前，viuTV喺官方Facebook專頁出咗四集叫《詭談》嘅宣傳片，內容係呢套劇入面四個取材嘅香港都市傳聞，四集主題分別係「九三鐵路廣告」、「西貢結界」、「公屋傳聞」、「高街鬼屋」。

詭吹
《詭探》每集播完片尾，會播《詭吹》嘅資訊節目，大約1到2分鐘長，由劇入面飾演Joe嘅陳子豐主持，每集會搵真實嘅嘉賓傾下同劇情相關嘅玄學同靈異話題。嘉賓包括法科玄學師傅簡信回、精神科專科醫生何美怡醫生同神秘學節目主持Gary Kwan。

記事
據《ViuTV 2017》節目巡禮，女主角方怡本嚟打算由前無綫電視藝員朱慧敏演，最後開拍嗰陣變咗由前香港電視網絡藝員蔣祖曼演。
前無綫藝員羅天池做呢套劇嘅動作指導，而前無綫節目主持王貽興亦有份做呢套劇嘅故事創作。
《公屋》單元入面提到四個鬧鬼嘅屋邨「麗華邨」、「華虎邨」、「藍畾邨」、「雲頭塘邨」，係指現實嘅荔景邨、華富邨、藍田邨、運頭塘邨。
《結界》單元入面兩個角色名，當初公佈嘅同播出嘅都有分別，白彪個角色由「廖江」變咗「李江」，李任燊個角色由「李健華」變咗「梁健華」。
呢套劇最後刻意留低好多謎團同伏線，鋪路拍第二季，不過網民就認為個結局係爛尾，留咗唔少負評。

《詭探前傳》
《詭探2》

ViuTV：詭探

2017年ViuTV劇集